“รพ.ธนบุรี 2” จัดกิจกรรมวันเด็กแห่งชาติ
"รพ.ธนบุรี 2" จัดกิจกรรมวันเด็กแห่งชาติ 2563
15 ม.ค. 2563

โรงพยาบาลธนบุรี 2 ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ได้ตระหนักและให้ความสำคัญกับเด็กและเยาวชนที่เป็นอนาคตของชาติ จึงจัดกิจกรรม “สอยดาว เพลิน เพลิน” เนื่องในวันเด็กแห่งชาติ ประจำปี 2563 เปิดโอกาสให้เด็กและเยาวชนได้มีเวทีแสดงออกในทางสร้างสรรค์ด้วยกิจกรรมที่สอดแทรกความรู้และความสนุกสนาน โดยให้เด็กๆ ที่มาร่วมงานได้เพลิดเพลินกับกิจกรรมสอยดาวเพื่อลุ้นรับของรางวัลมากมาย นอกจากนี้ยังนำของขวัญไปมอบให้กับเด็กที่นอนพักรักษาตัวในโรงพยาบาล เพื่อเป็นการสร้างกำลังใจและความสุขให้กับน้องๆ ณ โรงพยาบาลธนบุรี 2